b'\n_START_ARTICLE_\nRobin Hood (vuoden 1973 elokuva)\n_START_SECTION_\nJuoni\n_START_PARAGRAPH_\nRobin Hoodin ja kumppaneiden monikertainen ry\xc3\xb6st\xc3\xb6n kohde oli prinssi Juhana. Allan-A-Dalen, kukkotrubaduurin s\xc3\xa4estyksell\xc3\xa4 ja muidenkin laululla tarinasta tulee romanttinen kertomus lainsuojattoman henkipaton ja ylh\xc3\xa4isen neidon rakkaudesta ja kuinka he saavat lopulta toisensa. Mutkia on kuitenkin matkassa monia, mutta nekin Robin ja Pikku John selvittiv\xc3\xa4t kunnialla. My\xc3\xb6s tulen keskell\xc3\xa4 Robin joutui taistelemaan hengest\xc3\xa4\xc3\xa4n, kun h\xc3\xa4nen ja Pikku Johnin piti pelastaa Munkki Tuck tyrm\xc3\xa4st\xc3\xa4._NEWLINE_Robin on suunnattoman rakastunut Marian-neitoon, joka haaveilee salaa Robinista. Jousiammuntakilpailuissa Robin on pukeutunut haikaraksi, ja menee juttelemaan Marianille, joka tunnistaa haikaran Robiniksi. Robin voittaa kilpailut ja Marian-neidon suosion, mutta paljastuu samalla omaksi itsekseen. Robin vangitaan ja yritet\xc3\xa4\xc3\xa4n tapattaa, mutta viime hetkell\xc3\xa4 prinssi Juhana p\xc3\xa4\xc3\xa4st\xc3\xa4\xc3\xa4 Robinin menem\xc3\xa4\xc3\xa4n, Pikku John nimitt\xc3\xa4in piteli miekkaa prinssin sel\xc3\xa4n takana. Robin tunnustaa rakkautensa Marianille, joka jakaa h\xc3\xa4nen tunteensa. Samalla syntyy taistelu, joka kuitenkin p\xc3\xa4\xc3\xa4ttyy prinssin ja h\xc3\xa4nen uskollisen k\xc3\xa4tyrins\xc3\xa4, herra Hissin, tappioon. Taistelun aloittaa Nottinghamin sheriffi, joka ei sied\xc3\xa4 Robinin ja Marianin lempe\xc3\xa4. My\xc3\xb6hemmin samana iltana Robin ja Marian kulkevat k\xc3\xa4si k\xc3\xa4dess\xc3\xa4 Sherwoodin mets\xc3\xa4ss\xc3\xa4, romanttisen s\xc3\xa4velen soidessa. Robin antaa Marianille hehkuvan luonnonkukkasormuksen rakkautensa merkiksi. Pienen esittelykierroksen j\xc3\xa4lkeen Robin ja Marian ovat toistensa kainalossa ja katselevat kauas, kunnes Munkki Tuck keskeytt\xc3\xa4\xc3\xa4 hauskalla tavalla heid\xc3\xa4n herk\xc3\xa4n hetkens\xc3\xa4 yll\xc3\xa4tyksell\xc3\xa4. Pian kaikki alkavat tanssimaan, ja mets\xc3\xa4 her\xc3\xa4\xc3\xa4 eloon. Kaikilla on hauskaa, varsinkin Pikku Johnilla ja Rouva Kotkot -nimisell\xc3\xa4 kanalla._NEWLINE_Elokuvan lopussa kuningas Richard palaa ja l\xc3\xa4hett\xc3\xa4\xc3\xa4 prinssi Juhanan, herra Hissin ja Nottinghamin sheriffin kivilouhoksille. Robin ja Marian menev\xc3\xa4t naimisiin, onnellisina ja toisensa saaneina. Pikku John hypp\xc3\xa4\xc3\xa4 ajuriksi vaunuihin, ja tuore aviopari l\xc3\xa4htee h\xc3\xa4\xc3\xa4matkalle jonnekin kauas.\n_START_SECTION_\nSuomalainen j\xc3\xa4lki\xc3\xa4\xc3\xa4nitys\n_START_PARAGRAPH_\nElokuvaan tehtiin suomalainen j\xc3\xa4lki\xc3\xa4\xc3\xa4nitys vuonna 1974. J\xc3\xa4lki\xc3\xa4\xc3\xa4nityksess\xc3\xa4 esiintyi useita sen ajan pinnalla olevia laulajia, kuten Kai Lind, Viktor Klimenko ja Ossi Ahlapuro.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Harri N\xc3\xa4rhi kehuu Robin Hoodin suomenkielist\xc3\xa4 j\xc3\xa4lki\xc3\xa4\xc3\xa4nityst\xc3\xa4 ja antaa elokuvalle kolme t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dhyv\xc3\xa4\xe2\x80\x9d.'